Základná škola Jedľové Kostoľany 75

Dodatok č.1 k ŠVP

**Výchova a vzdelávanie žiakov, ktorí sa vzdelávajú formou individuálneho domáceho vzdelávania.**

**Individuálne vzdelávanie**

O povolení individuálneho vzdelávania rozhoduje riaditeľ školy, do ktorej bol žiak prijatý (ďalej len „kmeňová škola“), na základe písomnej žiadosti zákonného zástupcu .

Individuálne vzdelávanie sa povoľuje :

* 1. žiakovi školy, ktorému jeho zdravotný stav neumožňuje účasť na vzdelávaní v škole,
  2. žiakovi prvého stupňa základnej školy,
  3. žiakovi druhého stupňa základnej školy (18. marca 2021 schválená novela školského zákona, ktorá povoľuje individuálne vzdelávanie žiakov druhého stupňa ZŠ. Zákon nadobúda platnosť dňom uvedenia v Zbierke zákonov a účinnosť od 01.09.2021),
  4. žiakovi, ktorý bol vzatý do väzby alebo je vo výkone trestu odňatia slobody, ktorému nemožno zabezpečiť účasť na vzdelávaní v škole dlhšie ako dva mesiace.

**Individuálne vzdelávanie – žiaci I. stupňa ZŠ**

Vzdelávanie žiaka, ktorému bolo povolené individuálne vzdelávanie podľa odseku 2 písm. b) zabezpečuje zákonný zástupca žiaka osobou (garant vzdelávania), ktorá spĺňa kvalifikačné predpoklady vysokoškolského vzdelania druhého stupňa ustanovené pre učiteľov I. stupňa základnej školy.

**Individuálne vzdelávanie – žiaci II. stupňa ZŠ**

Vzdelávanie žiaka, ktorému bolo povolené individuálne vzdelávanie podľa odseku 2 písm. c) zabezpečuje zákonný zástupca žiaka osobou (garant vzdelávania), ktorá spĺňa kvalifikačné predpoklady vysokoškolského vzdelania druhého stupňa ustanovené pre učiteľov II. stupňa základnej školy v akomkoľvek odbore.

**Žiadosť zákonného zástupcu o povolenie individuálneho vzdelávania**

Žiadosť zákonného zástupcu o povolenie individuálneho vzdelávania pre žiakov I. a II. stupňa musí obsahovať uvedené náležitosti:

* + meno, priezvisko, dátum narodenia, rodné číslo a miesto trvalého pobytu žiaka,
  + ročník, prípadne polrok a obdobie, na ktoré sa má individuálne vzdelávanie povoliť,
  + dôvody na povolenie individuálneho vzdelávania,
  + individuálny vzdelávací program, ktorého princípy a ciele vzdelávania musia byť v súlade s princípmi a cieľmi výchovy a vzdelávania podľa tohto zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov.
  + popis priestorového a materiálno-technického zabezpečenia a podmienok ochrany zdravia individuálne vzdelávaného žiaka,
  + meno a priezvisko fyzickej osoby, ktorá bude uskutočňovať individuálne vzdelávanie žiaka, ktorému má byť povolené individuálne vzdelávanie, a jej doklady o splnení kvalifikačných predpokladov (kópia diplomu),
  + súhlas garanta s individuálnym vzdelávaním žiaka
  + zoznam učebníc a učebných textov, ktoré budú pri individuálnom vzdelávaní žiaka používané,
  + ďalšie skutočnosti, ktoré majú vplyv na individuálne vzdelávanie žiaka(správy z poradenského centra pri žiakoch so ŠVVP, správy z vyšetrení odborného lekára, špeciálneho pedagóga, psychológa).
  + Informačný hárok

**Za relevantné dôvody pre individuálne vzdelávanie žiakov I. a II. stupňa sú považované:**

* + väčšia efektivita vzdelávania a individuálny prístup k žiakovi,
  + možnosť prepojenia vyučovania s reálnym, praktickým životom,
  + nevyhnutnosť špeciálneho prístupu vzhľadom k osobnostnému nastaveniu žiaka,
  + zohľadnenie vzdelávania vzhľadom k talentovému nadaniu žiaka,
  + túžba odovzdávať žiakovi rodinné hodnoty,
  + pobyt v zahraničí,
  + veľká vzdialenosť školy od miesta bydliska,
  + možnosť hlbšieho štúdia s ohľadom na preferencie a schopnosti žiaka,
  + komplexná výchova detí, formácia charakteru v bezpečnom prostredí
  + záujem rodičov a dieťaťa o túto formu vzdelávania.

**Kontrola plnenia povinnej školskej dochádzky formou individuálneho vzdelávania**

* Kontrolu odborno-pedagogického a materiálno-technického zabezpečenia výchovy a vzdelávania a ochrany zdravia individuálne vzdelávaného žiaka vykonáva kmeňová škola.
* Kontrolu úrovne kvality výchovy a vzdelávania pri individuálnom vzdelávaní vykonáva Štátna školská inšpekcia.
* Zákonný zástupca žiaka je povinný umožniť vstup a vykonanie kontroly poverenému zamestnancovi kmeňovej školy a zamestnancovi ŠŠI.

**Organizácia individuálneho vzdelávania**

* 1. Žiak, ktorý sa vzdeláva individuálne, je zaradený do triedy podľa príslušného ročníka, v ktorom sa vzdeláva.
  2. Zákonný zástupca spolu s garantom pre domáce vzdelávanie uvedú príslušnú učebnú literatúru a pracovné zošity, ktoré bude žiak pri domácom vzdelávaní využívať. V prípade potreby vie škola podľa kapacít poskytnúť žiakom učebnú literatúru na daný školský rok.
  3. Riaditeľka školy oboznámi zákonných zástupcov s učebnými plánmi jednotlivých predmetov a požiadavkami na začiatku školského roka. Komunikácia medzi školou, zákonným zástupcom a garantom prebieha vždy individuálne podľa potreby, minimálne však 1 x do mesiaca (možnosť osobného alebo online stretnutia).
  4. V čase mimoriadnej situácie a dištančného vzdelávania kmeňových žiakov, je možnosť pripojenia sa k online hodinám aj žiakom z domáceho vzdelávania.
  5. Žiaci, ktorí majú individuálne vzdelávanie, môžu po dohode s vyučujúcim daného predmetu, absolvovať hodinu v škole.
  6. Žiaci, ktorí majú individuálne vzdelávanie, môžu po dohode s vyučujúcim daného predmetu, reprezentovať školu v predmetových olympiádach a v súťažiach, do ktorých sa zapojila základná škola.
  7. Ak sa žiak zúčastňuje školských akcií a podujatí organizovaných školou je povinný dodržiavať školský poriadok, prevádzkový poriadok školy a iné predpisy súvisiace s vyučovaním.
  8. Dochádzka žiaka sa neeviduje v triednej knihe. Do priemeru vymeškaných hodín ku klasifikačnému obdobiu sa jeho neprítomnosť nezapočítava.

**Komisionálne skúšky**

1. Pri plnení osobitného spôsobu školskej dochádzky formou individuálneho vzdelávania sa žiak klasifikuje podľa výsledkov komisionálnej skúšky.
2. O možnosti vykonať komisionálnu skúšku rozhoduje riaditeľka školy.
3. Termín komisionálnej skúšky žiaka, ktorý sa vzdeláva formou domáceho vzdelávania, určí riaditeľka kmeňovej školy najneskôr 15 dní pred jej uskutočnením.
4. Na komisionálnu skúšku z predmetov HUV, VYV, INF, OBN, TECH, TVP, PRV, ETV, TŠV, NAV, REV ktorých prevaha je výchovného zamerania, žiak predloží projekty vytvorené v určenom rozsahu podľa predpísaného učebného obsahu. Projekty ohodnotia skúšajúce komisie. Žiak je povinný predložiť za každé hodnotiace obdobie (za každý polrok) projekty zadané vyučujucími daných predmetov.
5. Riaditeľka školy môže povoliť prítomnosť zákonného zástupcu žiaka na jeho komisionálnom preskúšaní.
6. Komisia pre komisionálne skúšky má najmenej troch členov. Komisia sa skladá

* z predsedu, ktorým je spravidla riaditeľka školy alebo ňou poverený učiteľ,
* skúšajúceho učiteľa, ktorým je spravidla učiteľ vyučujúci žiaka príslušný predmet a
* prísediaceho, ktorý spĺňa kvalifikačné predpoklady pre príslušný alebo príbuzný vyučovaní predmet.

7. Výsledok komisionálnej skúšky vyhlási predseda komisie verejne v deň konania skúšky.

8. Riaditeľka školy môže schváliť aj kombinovanú formu uskutočnenia komisionálnej skúšky (prezenčne, resp. online).

***Podmienky online komisionálnej skúšky***

* Žiak sa musí pripojiť pomocou kamery a funkčného mikrofónu.
* Žiak musí byť v samostatnej miestnosti, v ktorej nebudú prítomné žiadne iné osoby a nebudú tam žiadne iné rušivé vplyvy (zapnuté rádio, TV,...).
* Pokiaľ žiak nemá požadované technické zabezpečenie a nedokáže splniť podmienky online komisionálnej skúšky, žiak sa zúčastňuje preskúšania prezenčným spôsobom v priestoroch školy.
* V prípade online písomných komisionálnych skúšok musí mať žiak zapnutú kameru a musí zaslať oskenovanú nie odfotenú písomnú časť skúšky.

**Hodnotenie individuálneho vzdelávania**

Žiak, ktorému bolo povolené individuálne vzdelávanie, koná komisionálne skúšky v kmeňovej škole. Komisionálne skúšky vykoná z príslušného učiva každého povinného predmetu za každý polrok. Na základe výsledkov komisionálnej skúšky vydá škola vysvedčenie, ak tento zákon neustanovuje inak.

**1. stupeň ZŠ**

Komisionálna skúška z predmetov **SJL, MAT, ANJ -** Prospech žiaka v týchto vyučovacích predmetoch sa klasifikuje stupňami:

a) 1 - výborný,

b) 2 - chválitebný,

c) 3 - dobrý,

d) 4 - dostatočný,

e) 5 - nedostatočný

**Forma KS:**

* písomná skúška
* ústna skúška

Komisionálna skúška z predmetov **VLA, PRI, PVO – Žiak odovzdá projekty, témy ktorých určí vyučujúci daného predmetu. Projekty vo formáte určenom vyučujúcim, prepošlú v stanovenom termíne na GOOGLE DISK do priečinku Komisionálne skúšky.**

**Hodnotia sa 2 kategórie:**

1. forma a obsah (splnenie zadania)

2. ústna časť

Vyučovacie predmety hodnotené **aktívne absolvoval /neprospel:**

HUV, VYV, INF, PRV, REV, ETV, TŠV, NAV – vyučujúce zadajú názvy projektov, ktoré žiaci vypracujú a prepošlú na GOOGLE DISK do dátumu stanoveného vyučujúcim. Zadania úloh, podklady ku KS z každého predmetu, termíny odovzdania a názvy projektov zasielame 1.polrok v septembri a 2.polrok vo februári na GOOGLE DISK. Počas roka prebieha individuálna komunikácia medzi vyučujúcimi daných predmetov a zákonných zástupcov. Žiaci sú povinní dodržať obsah, formu a termíny zasielania projektov.

Žiak spĺňa kritéria hodnotenia aktívne absolvoval, ak splnil zadania na minimálne 60%. V prípade ak má žiak menej ako 60%, žiak neprospel z daného predmetu.

**2. stupeň ZŠ**

Komisionálna skúška z predmetov **SJL, MAT, ANJ, RUJ -** Prospech žiaka v týchto vyučovacích predmetoch sa klasifikuje stupňami:

a) 1 - výborný,

b) 2 - chválitebný,

c) 3 - dobrý,

d) 4 - dostatočný,

e) 5 - nedostatočný

**Forma KS:**

* písomná skúška
* ústna skúška

Komisionálna skúška z predmetov **DEJ, BIO, GEO, FYZ, CHEM- Žiak odovzdá projekty, témy ktorých určí vyučujúci daného predmetu. Projekty vo formáte určenom vyučujúcim, prepošlú v stanovenom termíne na GOOGLE DISK do priečinku KS.**

**Hodnotia sa 2 kategórie:**

1. forma a obsah (splnenie zadania)

2. ústna časť

Vyučovacie predmety hodnotené **aktívne absolvoval /neprospel:**

HUV, VYV, INF, OBN, TECH, TVP, ETV, TŠV, NAV – vyučujúce zadajú názvy projektov, ktoré žiaci vypracujú a prepošlú na GOOGLE DISK do dátumu stanoveného vyučujúcim. Zadania úloh, podklady ku KS z každého predmetu, termíny odovzdania a názvy projektov zasielame1.polrok v septembri a 2.polrok vo februári na GOOGLE DISK. Počas roka prebieha individuálna komunikácia medzi vyučujúcimi daných predmetov a zákonných zástupcov. Žiaci sú povinní dodržať obsah, formu a termíny zasielania projektov. Žiak spĺňa kritéria hodnotenia aktívne absolvoval, ak splnil zadania na minimálne 60%. V prípade ak má žiak menej ak 60%, žiak neprospel z daného predmetu.

Pre predmety 1. a 2.stupňa hodnotené klasifikáciou platí nasledovná stupnica:

**STUPNICA HODNOTENIA**

100% - 90% -1

89% - 75% -2

74% - 50% -3

49% - 25% -4

24% - 0% -5

**Ž**iaci budú hodnotení v zmysle Zákona č. 245/2008 Z. z. o výchove a vzdelávaní a v zmysle Metodického pokynu č.22/2011 na hodnotenie žiakov ZŠ.

**Rozhodnutie riaditeľky o zrušení povolenia individuálneho vzdelávania**

**Povolenie individuálneho vzdelávania žiaka riaditeľka školy zruší :**

* + na základe žiadosti zákonného zástupcu žiaka,
  + ak zákonný zástupca žiaka neplní podmienky individuálneho vzdelávania podľa tohto zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov
  + ak žiak na konci hodnotiaceho obdobia neprospel,
  + na návrh hlavného školského inšpektora.

Riaditeľka školy rozhodne o zrušení povolenia individuálneho vzdelávania do 30 dní od začatia konania a zároveň zaradí žiaka do príslušného ročníka základnej školy. Odvolanie proti rozhodnutiu riaditeľky o zrušení povolenia individuálneho vzdelávania nemá odkladný účinok.

V Jedľových Kostoľanoch 1.9.2023 riaditeľka školy

Mgr. Ivana Filipčíková